Matrieks: Doen só aansoek vir die aanvullende eksamen | Maroela Media
Matrieks: Doen só aansoek vir die aanvullende eksamen
Matrikulante wat nie verlede jaar se nasionale matriekeksamen geslaag het nie, sal binnekort kan registreer vir die aanvullende eksamen wat op 5 Mei vanjaar begin.
Die uitslae van die 2020- nasionale matriekeksamen word op 23 Februarie bekendgemaak. Indien matrikulante na gelang van dié uitslae die eksamen wil oorskryf, moet hulle aanlyn registreer of hul naaste onderwysdistrikskantoor besoek.
"Die eksamen gun matrikulante wat nie geslaag het nie, 'n tweede kans om 'n matrieksertifikaat te verwerf," het Elijah Mhlanga, woordvoerder van die departement van basiese onderwys, Vrydag in 'n verklaring gesê. "Die aanvullende eksamen is ook oop vir enigiemand wat vir die eksamen in November geregistreer het, maar dit nie kon aflê nie weens mediese redes of die afsterwe van 'n familielid."
Volgens Mhlanga het die eerste aanvullende eksamen in Mei 2019 plaasgevind en meer as 35 000 kandidate het hiervoor geregistreer.
Kandidate wat nie tevrede is met hul uitslae nie kan ook aansoek doen vir 'n hermerk of vir 'n merker om die vraestel weer na te gaan. Aansoekvorms hiervoor is beskikbaar by die skool of eksamensentrum waar die kandidaat die eksamen afgelê het.
Verdere inligting is op die departement van onderwys se webtuiste beskikbaar.
Hlaudi, nié SAUK, moet regskoste betaal – hof
Pa, seun en hond verdrink by La Mercy
Bestaan daar dan nog iets soos 'n aanvullende eksamen? Standaarde is klaar so laag PLUS almal kry 5% by oor laasjaar se ontwrigting PLUS vraestelle van die enigste 2 moeilike vakke wat nog oor is het uitgelek. Maroela lesers wat nog in die ou SA op skool was, kan gerus na die matriek hersieningsprogramme op DSTV gaan kyk. Alles verspot maklik deesdae.